ანა ლისტერი
ანა ლისტერი (ინგლ. Anne Lister; დ. 3 აპრილი, 1791, ჰალიფაქსი, ინგლისი, — გ. 22 სექტემბერი, 1840, ქუთაისი) — ინგლისელი მემამულე და მოგზაური. ცნობილია ვრცელი დღიურებით, რომელშიც დაწვრილებითაა გადმოცემული მისი ყოველდღიური ცხოვრება. დღიურების კოდირებულ ნაწილში ასახულია ლისტერის ცხოვრების ინტიმური ეპიზოდები და სასიყვარულო ურთიერთობები ქალებთან. ღიად გაცხადებული სქესობრივი ორიენტაციის გამო ხშირად „პირველ თანამედროვე ლესბოსელს“ უწოდებენ. გარდაიცვალა საქართველოში მოგზაურობის დროს.